Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 134

8. § Fedett kocsiknál és hűtőkocsiknál kocsizárral kell ellátni (le kell plombálni) az ajtókat és minden egyéb nyílást, kivéve a belülről ráccsal vagy más módon védett szellőzőnyílásokat. Tartálykocsiknál valamennyi töltő- és lefejtőnyílást kell kocsizárral ellátni. Nem kell kocsizárral ellátni a tartálykocsi alsó lefejtőnyílásait, ha a kocsi szerkezeti kialakítása az alsó lefejtőszerkezet nyitását a felső töltőnyílás nyitása nélkül nem teszi lehetővé. Amennyiben a kocsin egy megelőző fuvarozás kocsizárjai vagy biztonsági kocsizárjai találhatók, azokat a feladó vagy a vasút — aszerint, hogy kinek kell a kocsit újból lezárni — köteles eltávolítani. A lezárásához olyan kocsizárat vagy biztonsági kocsizárat kell használni, amelyet annak megsértése nélkül nem lehet eltávolítani. A kocsizárat vagy a biztonsági kocsizárat úgy kell feltenni, hogy az áruhoz a zár megsértése nélkül ne lehessen hozzáférni. Ha a vasúti kocsit a feladó zárja le, a kocsizárakon a következő olvasható jeleknek kell lenni:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes